SEITSE KIRJA KOGUDUSTELE
Tüatiira kogudus
Oleme iidses Korintoses.
Tulin siia, kuna uurime täna Ilmutuseraamatu kirja Tüatiirale.
Tõtt öeldes, iidsest Tüatiirast pole enam peaaegu midagi alles.
Muistse Korintose probleemid olid suuresti samad ka siin.
Minu taga on Apolloni tempel, kus ohverdati ebajumalatele liha.
Templi all olid poed, kus liha müüdi soodushinnaga.
Seda ohverdati nii palju, et preestrid ei jaksanud kõike süüa,
seega ülejääk müüdi soodsama hinnaga
vaid mõni samm nõlvast allpool.
Korintose kristlastel oli tõsine probleem,
kas neil oli luba süüa iidolitele ohverdatud liha.
Varajane kogudus õpetas, et uute paganatest usklike tõttu
kes juhitakse uskuma, et on lubatud kummardada Apolloni,
siis on parem mitte seda süüa.
Mõni kristlane siiski sõi ebajumalate ohvriliha
ning osales ka paganlikel festivalidel.
Nad seadsid oma usu ohtu ja selles seisnebki kiri Tüatiirale.
Olukord oli väga sarnane ka siin Korintoses.
Korintos oli sarnaselt Tüatiiraga suur kaubanduskeskus,
kus oli lai äripiirkond kahe ilusa ostutänavaga.
Tüatiira keskel asus suur Apolloni tempel,
sarnane nagu Korintoses.
Apollonit kutsuti jumala pojaks.
Tüatiira äriinimestele, kes kummardasid Apolloni,
ütles Jeesus: "Ja Tüatiira koguduse inglile kirjuta:
Nõnda ütleb Jumala Poeg, kelle silmad on nagu tuleleek
ning kelle jalad on vasemaagi sarnased."
Tüatiirat ja Korintost ühendas suur pronksitööstus.
Siin ütleb Jeesus, et Tema on Jumala Poeg, mitte Apollon.
Ta on puhastustuli ja Tal on tugevad pronksjalad.
Ta jätkab:
"Ma tean sinu tegusid, armastust, usku, teenimist ja su kannatlikkust
ning et su viimaseid tegusid on rohkem kui esimesi."
Neil oli palju head: armastus, usk, teenimine ja vastupidavus.
Neid tuleks neid harjutada, sest ka Jeesus tegi seda.
Jeesus oli andja, mitte saaja.
Ta aitas vaeseid ja ravis haigeid ning meiegi peame seda tegema.
Ta kiitis kogudust nende asjade eest.
"Vinge. Toetate lastekodusid,
suurendate toidupanka ja teete igasuguseid häid asju."
Tal oli ka noomimist.
Jeesus ütles: "Teie teod on head, kuid see ei puuduta ainult tegusid.
See puudutab ka seda, kuidas te usute."
Salm 20: "Kuid mul on sinu vastu, et sa lased naist Iisebeli,
kes nimetab end prohvetiks ja õpetab,
eksitada ka minu sulaseid hoorama ja sööma ebajumalate ohvreid."
See ütleb, et oma õpetusega ta juhib inimesed hooramisse.
Näete siin seost usu ja käitumise vahel.
See ilmub ikka ja jälle Ilmutuse seitsmes kirjas.
Tähtis on see, mida usud ja millist õpetust sa saad
ja keda kuulad, sest su uskumus muudab lõpuks sinu käitumist.
See viitab arvatavalt paljude Tüatiira kaubitsejate tegevustele,
kes pidasid pidustusi paganlikes templites.
Pärast nad sõid toitu, mis ohverdati ebajumalatele
ning peo lõpus toimusid joomarlikud orgiad.
Kui soovisid oma ametis edeneda ja omada tööd, pidu oli kohustuslik.
Kui sa pidudel ei käinud, sa kaotasid oma töö.
Ilmselt Tüatiira surve ei tulnud Rooma valitsuse tagakiusamisest.
Nad ei kaotanud oma elu vaid oma elatise.
Küsimus kerkis üles, kas kristlastel on kohane osaleda
kaubandusgildide pidudel Tüatiira Apolloni templis.
Valeõpetaja Iisebel ütles: "Muidugi võib!"
Kirjas Tüatiira kogudusele ütleb Jeesus: "See pole õige."
Iisebel ei olnud tõenäoliselt tema pärisnimi.
Iisebel oli Vana Testamendi kuninganna,
kes koos abikaasa Ahabiga pettis Iisraeli Baali kummardama.
Keegi ei tea kindlalt, mida see naine arvas,
kuid ta lähenes intellektuaalselt, pidades neid "sügavateks asjadeks".
Ta ütles: "Sa ei pea olema nagu need kitsarinnalised kristlased,
kes keelduvad templi orgiatest."
Jeesus ütleb: "Ma olen talle andnud aega meeleparanduseks,
ent tema ei taha parandada meelt oma hoorusest.
Ennäe, ma viskan ta tõvevoodisse ning temaga abielu rikkujad
suurde viletsusse kui nad ei pöördu ega lõpeta oma tegusid,
ja hävitan ta lapsed surmaga, ning kõik kogudused saavad aru,
et mina olen see, kes uurib läbi meeled ja südamed,
ning annan igaühele teist teie tegusid mööda."
Põhisõnum on, et patul on hind.
See viib teid haigevoodisse,
kas emotsionaalselt, vaimselt, füüsiliselt või suhetes.
See ei tähenda, et Jumal on halb Isa, et see juhtub meiega.
See tähendab, et Ta laseb meil põhjas ära käia,
et meie käitumise tagajärjed toovad meid tagasi mõistuse juurde.
Paljud oleme seda kogenud.
Jumala halastus ilmneb selles, et ta laseb meil põhjas ära käia.
Muidu paljud meist ei pöörduks.
Kirjast tulenev küsimus on: kas oled põhjas ära käinud?
Kas oled sellest juba tüdinenud?
Kas näete, kuidas see tuleb kirjast välja?
Jeesus ütleb: "Võite pöörduda ja anda oma elu Jumala kätte."
Kui Jeesus ütleb, et tapab Iisebeli lapsed,
see tähendab Iisebeli liikumise surmamist.
Ta lõpetab kristluse kultusliku moonutamise, enne kui see levib.
24. salm: "Aga ma ütlen teile, muudele Tüatiiras,
kellel ei ole seda õpetust, kes pole ära tundnud saatana sügavikke,
nagu nemad ütlevad, teie peale ma ei pane muud koormat.
Pidage vaid kinni sellest, mis teil on, kuni ma tulen!"
Fraas "saatana sügavad asjad" on igas kultuse õpetuses,
kus meelitatakse õppima saladusi ja iidseid peidetud asju.
Okultism tähendabki peidetud asju.
Inimloomus armastab uskuda, et see õpib eksootilisi saladusi,
kuid tõelises kristluses pole saladusi, mis oleks määratud ainult siseringile.
Arm on kõigile.
Jeesus ütleb: "Pea vastu. Midagi suurt on ootamas."
26. salm: "Kes võidab ja minu tegusid lõpuni hoiab,
sellele ma annan meelevalla paganate üle ning ta hoiab neid
kui karjane raudsauaga, nii nagu purustatakse saviastjaid,
otsekui minagi olen saanud meelevalla oma Isalt..."
Need tõrjutud kristlased olid maailmas,
kus keisril oli absoluutne võim, kuid neile öeldakse
et see kõik puruneb nagu keraamika ning nii see oli.
Rooma ajastute muuseumides näeme jumalate ja keisrite kujusid
ning ilusaid purustatud pronks, kuld ja savi kaunistusi.
Jeesus ütleb, et isegi Domitianuse jõud puruneb nagu keraamika.
Olete praegu heidikud, kuid lõpuks antakse võim teile.
28. salm: "...ja ma annan talle koidutähe."
Neil aegadel kutsuti Veenust koidutäheks.
Korintose ja Tüatiira ühendused on huvitavad.
Tüatiira tähtsamad jumalad olid Apollon ja Aphrodite ehk Veenus.
Sama kummardati siin Korintoses.
Minu taga on Apolloni tempel.
Mäel, meie kaamera taga on Aphrodite ehk Veenuse tempel.
Tüatiiras olid samad kultused.
Veenust kutsuti koidutäheks.
Apollon ilmub jumala pojana.
Jeesus: "Mina olen Jumala Poeg."
Veenust nimetatakse koidutäheks, kuid Tema, Jeesus on koidutäht.
"Kellel kõrv on, see kuulgu, mida Vaim ütleb kogudustele!"
Kirja põhisõnum on see, et meie ei muuda Jumala Sõna
aga me peame lubama Jumala Sõnal meid muuta.
Jeesus ütleb: "Teil läheb hästi kõigis valdkondades,
aga sa talud kedagi, kes õpetab valeõpetusi.
Kehv õpetus viib lõpuks ka halva käitumiseni.
See ei viita, et sallite linna ebajumalateenistusi.
Kristlasi ei julgustata mässama ja paganate templeid põletama.
Kristlus pole vägivaldne ega mässumeelne religioon.
Me pakume, mitte ei suru peale.
See räägib koguduse sees toimuvast, et õpetus peab olema täpne olema.
See puudutab sisuliselt autoriteeti.
Kes on teie elus jumal?
Kuulasin kuulsa pastori poja õpetust.
Ta uskus ainult armastavat Jeesust, kes kunagi ei noomi.
Mõtlesin, et ta on pannud end ise juhiks, mitte Jeesuse.
Mõtiskle, mis alal tahaks Jeesus teid korrigeerida
või et oleksite ettevaatlikumad, mida te kuulate.
Kuulake Teda nüüd,
sest see usk muutub lõpuks käitumiseks.
Teil on võimalus pöörduda Jeesuse poole
nagu Tüatiira kogudusel.
Vaata arutlusküsimusi meie raamatust või kodulehelt.
Tõlkinud Roland Palu